a Kormányzati igazgatásról szóló 2018. évi CXXV. törvény 83. §-a alapján

pályázatot hirdet

a

**családvédelmi szolgálatot ellátó védőnői feladatainak**

ellátása érdekében

**A kormánytisztviselői jogviszony időtartama:**

Határozatlan idejű kormánytisztviselői jogviszony (próbaidő 6 hónap)

**Foglalkoztatás jellege:**

Teljes munkaidő

**Felvenni tervezett létszám:**

1 fő Zalaegerszeg Járási Hivatal,

1 fő Nagykanizsai Járási Hivatal,

1 fő Keszthelyi Járási Hivatal

**A munkavégzés helye:**

8900 Zalaegerszeg, Kazinczy tér 4. / 8800 Nagykanizsa, Eötvös tér 16. / 8360 Keszthely, Kossuth Lajos utca 42.

**Az álláshelyen ellátandó feladatkörök:**

Családvédelmi Szolgálatot ellátó védőnői feladatkör

**Ellátandó feladatok:**

Családtervezési, ifjúsági, családvédelmi tanácsadás.

„A” családvédelmi válságtanácsadás magzatvédelmi irányultsággal.

Válságtanácsadás a terhesség-megszakítás szándékának fenntartása esetén („B” tanácsadás).

Kapcsolattartás a szülészeti intézményekkel, a területi és iskolai védőnői ellátással, szakmai és civil szervezetekkel, a gyermekvédelem intézményrendszerével, a szociális ellátórendszer szereplőivel.

Családvédelmi Szolgálathoz kapcsolódó tervezési, dokumentálási, nyilvántartási és beszámolási kötelezettségek teljesítése.

**Jogállás, illetmény és juttatások:**

A jogállásra, az illetmény megállapítására és a juttatásokra a kormányzati igazgatásról szóló 2018. évi CXXV. törvény és a Zala Vármegyei Kormányhivatal Közszolgálati Szabályzata rendelkezései az irányadók.

**Pályázati feltételek:**

* Cselekvőképesség,
* Magyar állampolgárság
* Büntetlen előélet (3 hónapnál nem régebbi erkölcsi bizonyítvánnyal történő igazolása),
* Foglalkozás-egészségügyi alkalmasság,
* Felsőoktatásban szerzett védőnői szakképzettség és a családvédelmi szolgálat feladataira felkészítő szakirányú végzettség
* a jelentkező nem áll a Kit. 82. § (2) bekezdésében meghatározott bűncselekmények miatt indult büntetőeljárás hatálya alatt,
* a jelentkező nem áll újraalkalmazási korlátozás hatálya alatt (különös tekintettel a Kit. 117. § (6) és (8) bekezdéseiben, illetve a 166. § (4) bekezdésében foglaltakra).

**Előnyök:**

* Előnyt jelent a közigazgatási gyakorlat és védőnői szakterületen szerzett tapasztalat.

**A pályázat részeként benyújtandó iratok, igazolások:**

* Fényképpel ellátott, a pályázó személyi adatait tartalmazó, részletes szakmai önéletrajz a közszolgálati személyügyi nyilvántartásra és statisztikai adatgyűjtésre, a közszolgálati alkalmazottak és a munkavállalók személyi adataira vonatkozó szabályokról, valamint a kormányzati igazgatási szervek álláshelyeinek nyilvántartásáról szóló 87/2019. (IV. 23.) Korm. rendelet 1. számú melléklete szerint <https://kormanyhivatal.kh.gov.hu/dokumentumtar?combine=&forras=258&field_dokumentum_cimke%5B0%5D=99&field_dokumentum_cimke%5B1%5D=5054&kozzeteve=All>
* motivációs levél
* iskolai végzettséget, idegen nyelv tudását igazoló okmányok másolatai
* nyilatkozata, mely szerint benyújtott önéletrajzában és mellékleteiben foglalt személyes adatainak az eljárással összefüggésben szükséges kezeléséhez hozzájárul.

**A munkakör betölthetőségének időpontja:**

Az álláshely a pályázatok elbírálását követően azonnal betölthető.

**Munkáltatóval kapcsolatos egyéb lényeges információ:**

A Zala Vármegyei Kormányhivatal család- és gyermekbarát juttatási és támogatási rendszert működtet (pl. gyermeknevelési támogatás, iskolakezdési támogatás, munkába járáshoz költségtérítést biztosít, stb.) A cafetéria juttatás éves összege 2023-ban bruttó 200.000 Ft.

**A pályázat benyújtásának határideje:** 2023. november 15.

A pályázattal kapcsolatosan további szakmai információt Szekérné Büki Erzsébet vármegyei vezető védőnő asszony nyújt e-mailben a [szekerne.buki.erzsebet@zala.gov.hu](mailto:szekerne.buki.erzsebet@zala.gov.hu) e-mailcímen; vagy telefonon a 92/549-184-es illetve a 30/462-3326-os telefonszámon.

**A pályázatok benyújtásának módja:**

* Postai úton, a pályázatnak a Zala Vármegyei Kormányhivatal címére történő megküldésével (8900 Zalaegerszeg, Kosztolányi Dezső utca 10. ). Kérjük a borítékon feltüntetni a feladatkör megnevezését,

**vagy**

* Elektronikus úton Dr. Sifter Rózsa főispán asszony részére címezve a humanpolitika@zala.gov.hu e-mail címen keresztül. Kérjük az email tárgyában feltüntetni a feladatkör megnevezését.

**A jelentkezés elbírálásának módja, rendje:**

A formai és tartalmi feltételeknek megfelelő pályázatot benyújtók közül az előértékelésen kiválasztott pályázók személyes meghallgatáson vesznek részt. A benyújtott dokumentumok és a szakmai ismereteket is felmérő interjú alapján a kiválasztásról a munkáltatói jogkör gyakorlója dönt. Az eredménytelenül pályázókat írásban értesítjük. A munkáltatói jogkör gyakorlója fenntartja a jogot, hogy a pályázati eljárást eredménytelenné nyilvánítsa.

**A pályázat elbírálásának határideje:** 2023. november 30.